GiliGold/VAD_KnessetCorpus huggingface dataset:
ארבל אסטרחן: לי נראה שאותם שיקולים ואותם טיעונים יכולים להיאמר לגבי "הציונות הדתית".
ארבל אסטרחן: אם כרגע מחליטים לרדת מהשם הזה, אומר רק בקצרה.
ארבל אסטרחן: למשל, ראיתי שבחוק חינוך ממלכתי נאמר שחינוך ממלכתי דתי ייעשה ברוח הציונות הדתית.
רוני בר-און: הם כבר ירדו מ"הציונות הדתית", הם הולכים על ה"ציונות הדתית המתחדשת".
ארבל אסטרחן: השיקול שוועדת הכנסת צריכה לשקול, ואחר כך גם רשם המפלגות ישקול אותו, האם מדובר בשם העלול להטעות.
ארבל אסטרחן: זה לא משהו חד-משמעי.
ארבל אסטרחן: לי נראה שזה מצב שפחות יכולה להיטען הטענה, כאשר יש צירוף כזה, שזה שם שעלול להטעות.
ארבל אסטרחן: לכן, נראה לי שיש יותר אפשרות לוועדת הכנסת לאשר אותו.
רוני בר-און: בשם "הציונות הדתית" יש הטעיה ואי אפשר לאשר אותו – זאת ההמלצה שלך?
ארבל אסטרחן: נכון, ככה אני לומדת מהפסיקה והחקיקה.
רוני בר-און: "ציונות דתית מתחדשת" פחות מטעה מהשם הקודם, והיית מאפשרת לאשר אותו או שאת עדיין אומרת שיש בו סכנת הטעיה?
ארבל אסטרחן: לדעתי כן אפשר היה לאשר אותו כשם הסיעה.
ארבל אסטרחן: היה מעניין אותי לדעת גם מה תהיה עמדתו של רשם המפלגות, אבל אם זה מגיע קודם לוועדת הכנסת היא צריכה להחליט.
רוני בר-און: השאלה היא אם אנחנו לא יכולים לגמור קודם את הסשיין אצל רשם המפלגות.
רוני בר-און: אתם רוצים לצאת מפה היום עם שם?
יצחק לוי: אנחנו מוכנים לקבל על עצמנו שאם רשם המפלגות יפסול את השם - - -
רוני בר-און: יכול להיות שלא נאשר את השם, זאת גם אפשרות.
יצחק לוי: במידה שרשם המפלגות יפסול את השם הזה נבקש - - -
רוני בר-און: אתם לא עושים טובה לאף אחד.
רוני בר-און: אם הוא פוסל לכם את השם ממילא לא נאשר אותו.
יצחק לוי: יש שם של מפלגה ושם של סיעה.
רוני בר-און: אבל אם הוא יפסול את שם המפלגה הרי הם ירוצו הנה שנשנה גם את שם הסיעה, ויהיה ברור שמערכת השיקולים שהנחתה אותו תנחה גם אותנו, שאם לא כן שוב נפגוש את עצמנו בבג"ץ, מה שאנחנו לא אוהבים.
רוני בר-און: חבר הכנסת אורלב, בבקשה.
זבולון אורלב: לעניות דעתנו אין שום הבדל בין השם "הציונות הדתית" לשם "הציונות הדתית המתחדשת".
זבולון אורלב: זה במובן מסוים השם "ציונות דתית מתחדשת" מדגיש יותר את השם ציונות דתית, ולכן אני לא רואה שום שוני מהותי בעניין הזה.
זבולון אורלב: אני מצטער שעורכת הדין ארבל לא מצאה לנכון, לפני שהיא גיבשה את חוות דעתה, לפחות לשמוע את קולנו.
ארבל אסטרחן: דיברו אתי על זה לפני עשר דקות.
רוני בר-און: אם אתה חושב שאתה צריך עוד זמן בשביל לדבר אתה ניתן לך את זה.
רוני בר-און: חוות הדעת שלה הייתה בהחלט שקולה, בהירה ומאוזנת.
זבולון אורלב: אני חושב שכל לשונאי מתחיל יעיד על כך שאין הבדל בין "ציונות דתית" ל"ציונות דתית מתחדשת".
זבולון אורלב: אדרבא, "ציונות דתית מתחדשת" זאת לא הציונות הדתית העתיקה אלא ציונות דתית עכשווית.
זבולון אורלב: אין הבדל בין הדברים.
זבולון אורלב: אני רוצה לטעון שני טיעונים עיקריים, שאת רובם כתבנו במסמך שמונח לפניכם.
זבולון אורלב: ראשית כל, השם הזה עלול להטעות, כיוון שהשם ציונות דתית הוא נכס שכולל את כל ציבור חובשי הכיפות הסרוגות, שנמצאים לא רק במפלגות הציוניות דתיות המובהקות, אלא גם נמצאים במפלגות שאינן ציוניות דתיות.
זבולון אורלב: יש ציונים דתיים גם בליכוד, יש ציונים דתיים בשינוי, במפלגת העבודה.
זבולון אורלב: לכן, כשמפלגה מנכסת לעצמה שם קיבוצי כולל זה יכול להטעות.
זבולון אורלב: כמו שנאמר כאן, גם בחוק חינוך ממלכתי מחנכים לערכי הציונות הדתית, גם ב"בני עקיבא".
זבולון אורלב: תנועות שלמות בתוכנו, תנועת המזרחי העולמית שלנו מוציאה מסמך: statement of all Mizrahi and the religious Zionist community.
זבולון אורלב: חמישה מפעלים מתוך מפעליה: יבנה העולמי - ארגון סטודנטים עולמי העוסק בחיזוק הזהות הציונית דתית, חבר הרבנים של הפועל המזרחי "נושאים בהשקפה ובסוגיות יסוד של הציונות הדתית", עיתון "הצופה", "עיתון הסוקר מידי יום את החדשות, את אירועי הציונות הדתית", המועצה הרעיונית רוחנית של המזרחי העולמי "מהווה מוקד לחשיבה הציונית דתית".
זבולון אורלב: קיבלתי הזמנה עכשיו מהעיתון "ארץ אחרת" יחד עם המכללה האקדמית: "חשבון הנפש הציונות הדתית בין דימוי עצמי למציאות".
זבולון אורלב: מה זה ציונות דתית?
זבולון אורלב: זאת מפלגה, זה ציבור?
זבולון אורלב: יש כאן בלבול אחד גדול.
זבולון אורלב: פורסם בעיתון "בשבע": "ארגון רבני צור ומרכז ישיבות בני עקיבא מזמין לכנס רבנים על המשברים הנוכחיים כבסיס להמשך הצמיחה של הציבור הציוני דתי".
רוני בר-און: לא ברור לחלוטין שצמד המילים האלה, שנעשה בו שימוש לצרכים שאתה מדבר עליהם, מניה וביה שולל אפשרות של מישהו לרצות שזה יהיה שם מפלגתו, אבל הנקודה ברורה.
זבולון אורלב: הנקודה השניה, שזאת פגיעה במפד"ל.
רוני בר-און: זאת הנקודה, שבעיקר צריכה להשפיע עלינו.
זבולון אורלב: הדבר השני, זה פוגע במפד"ל, כיוון שהמפד"ל הולכת עם המותג ציונות דתית שנים רבות.
זבולון אורלב: נתחיל קודם כל במפקד האחרון שלנו, שהתחיל ב-15 בנובמבר.
זבולון אורלב: היו הכנות רבות מאוד, ובראש המפלגה עמד חבר הכנסת אפי איתם.
זבולון אורלב: אני מראה לכם את הטופס שיצא, כתוב למעלה: מפקד הציונות הדתית – המפד"ל".
אפי איתם: אני מקווה שזה לא הזיוף היחידי במפקד הזה.
זבולון אורלב: כל הפרסומים האלה אושרו על ידי המפלגה, שבראשה עמד אפי איתם.
זבולון אורלב: כל ההודעות בעיתונות גם הן תחת המותג "מפקד הציונות הדתית".
זבולון אורלב: שלא יחשבו שזה פטנט שנולד רק עכשיו, בחודשים האחרונים, מצאנו שגם ב-1994, במפקד הציונות הדתית הקודם: "כולנו כאחד למפקד הציונות הדתית – המפד"ל".
זבולון אורלב: הואיל והמפד"ל היא תנועה ותיקה, המזרחי הוקם לפני 103 שנים, בשנת תרס"ב, הרי אם יש כבר מפלגה שמזוהה או קרובה או רואים בה את המפלגה שרואים בה את הציונות הדתית זאת המפד"ל.
זבולון אורלב: אבל גם מפד"ל מעולם לא העזה בשמה הרשמי לומר שהיא הציונות הדתית, אלא אמרה שהיא מייצגת גם את הציונות הדתית.
זבולון אורלב: לכן, אין לנו ספק שאם הסיעה תיקרא "סיעת ציונות דתית" או "סיעת ציונות דתית מתחדשת" – זה היינו הך – תהיה פגיעה מהותית.
זבולון אורלב: זה ממש התפלגתם וגם ירשתם.
זבולון אורלב: זה גם להתפלג וגם לקחת את הנכס שהוא הנכס העיקרי שלנו.
זבולון אורלב: לכן, אנחנו מבקשים מכם לא לאשר "ציונות דתית" ולא "ציונות דתית מתחדשת".
רשף חן: אדוני היושב ראש, אני רוצה להצטרף להצעה שלך, ואני חושב שזאת צריכה להיות החלטת הוועדה, ואומר מדוע.
רשף חן: יש פונקציונר מוסמך במדינת ישראל, שתפקידו להחליט במקרה הזה של הטעיה בשמות של מפלגות.
רשף חן: למיטב זכרוני, כאשר אנחנו מגיעים לכנסת בדרך המלך, שזאת מפלגה שזוכה בבחירות - - -
רוני בר-און: יש הבדל בין שם סיעה לשם מפלגה.
מיכאל גורלובסקי: השם הכי כולל זה "שינוי", אני לא מבין איך אישרו להם את השם הזה.
רשף חן: אני מגיע לזה.
רשף חן: דרך המלך של מפלגה לשם, זה רישום מפלגה, קבלת השם שלה, רצים עם השם בבחירות, ואתו מגיעים לכאן ואוטומטית – על פי תקנון הכנסת – השם שרץ בבחירות הוא השם שמקבלת הסיעה.
רשף חן: מה שזה אומר לי, שהמהות בסוגיה הזאת של הטעיה כלפי הציבור נמצאת בידיים של רשם המפלגות.
רשף חן: הנושא של קביעת השם כאן הוא פחות או יותר נושא טכני, של איך הכנסת מדברת עם הסיעה, איך היא נקראת פה, בתוך המנגנונים של הכנסת.
רשף חן: הנושא הזה מתעורר למשל, כשיש מין פיצול כזה, ועכשיו צריך שתי תיבות דואר.
רוני בר-און: מה יהיה המצב אם רשם המפלגות יאשר להם?
רוני בר-און: אנחנו יכולים לסרב לשם הזה?
ארבל אסטרחן: אתם יכולים, אבל אז מה יהיה השיקול?
רשף חן: אני חושב שזה יהיה מאוד מוזר אם נעשה את זה.
רוני בר-און: תודה, חבר הכנסת חן.
רוני בר-און: אתם יודעים מתי הרשם ידון בעניין שלכם?
יצחק לוי: הרשם או בית המשפט.
רוני בר-און: בוודאי, תמיד בית המשפט.
רוני בר-און: הרי או שאתם תלכו לבית המשפט או שהם.
רוני בר-און: הגשתם בקשה בכלל?
יצחק לוי: הרשם מקבל ערעורים עד ה-9 באפריל, אינני יודע מתי הוא יחליט.
רשף חן: בוא נסכם אתם על שם זמני, עד הרגע שבו העניין יוכרע אצל רשם המפלגות.
רשף חן: אני, אישית, מבטיח להם שאם רשם המפלגות יאשר להם שם כזה או אחר, אני לעולם לא אתנגד לשם הזה, ואני חושב שזאת צריכה להיות עמדת הוועדה.
רשף חן: למרות שאני מקבל פה את הנימוקים של חבר הכנסת אורלב, בעיקר הנימוק השני - - -
רוני בר-און: רק הנימוק השני, הראשון לא שייך.
רוני בר-און: בליכוד אין אנשים שמצביעים על עצמם שישראל היא ביתם?
רוני בר-און: אין לנו אנשים שחושבים שהאיחוד הלאומי זה דבר חשוב?
רשף חן: אני חושב שהם צריכים שם זמני, שיתפקדו אתו עד שתהיה החלטה, כל שם זמני שהם רוצים שהוא לא בעייתי, ואז הם מקבלים את הכסף.
רוני בר-און: חברי הכנסת לוי, איתם, אתם יכולים לבחור לכם שם זמני?
יצחק לוי: אנחנו חוששים שהשם הזמני יהווה תקדים.
רוני בר-און: לא יהווה שום תקדים.
רוני בר-און: תצהירו לפרוטוקול הדיון של הוועדה, שאם מישהו אצל רשם המפלגות יגיד לכם: הנה, הם הסכימו לשם זמני, תגידו שנאנסתם על פי הדיבור של יושב ראש הוועדה לבחור לעצמכם שם זמני עד שרשם המפלגות ידון בשאלה.
רוני בר-און: הוא האינסטנציה המוסמכת לשמוע את ההתנגדויות, לשקול את השיקולים, וכמובן – מה שעובד הרבה לטובת
רוני בר-און: כם – שהוא לא שוקל שיקולים פוליטיים.
רוני בר-און: פה, מה לעשות, יהיו אנשים שישקלו שיקולים פוליטיים.
אפי איתם: הוועדה מתחייבת לקבל את השם - - - ?
רוני בר-און: אני לא יודע להתחייב בשם הוועדה.
רוני בר-און: אם הרשם יאשר לכם את השם שאתם מבקשים, אני לא אצביע על שם אחר.
רוני בר-און: זבולון אורלב אומר שהמפד"ל מתחייבת כי היא לא תתנגד לשם שיאושר על ידי רשם המפלגות, בכפוף להכרעת בית משפט, אם תתבקש כזאת .
רוני בר-און: אני אביא את העניין של קביעת השם בדחיפות המרבית, גם אם מדובר בתקופת הפגרה, מיד אחרי שתהיה החלטה סופית השם, בין של הרשם בין של בית משפט.
רוני בר-און: אתם, כמובן, יכולים ללכת לרשם ולהביא בפניו את הפרוטוקול הזה.
רוני בר-און: נרשם גם שהרב לוי ואפי איתם מודיעים, שבהסכמתם להצעה שהתגבשה תוך כדי הדיון לבחור בינתיים בשם זמני, אין כדי להפחית ולו כמלוא הנימה מעצמת הבקשה שלהם להיקרא בשם "ציונות דתית מתחדשת".
רוני בר-און: תביאו את הפרוטוקול הזה בפני הרשם, להערכתי הוא נוכח כך יזרז את ההליך.
רוני בר-און: להערכתי, גם אם תזדקקו להכרעה של הערכאות, בין שאתם תערערו ובין שהמפד"ל יערערו, בית המשפט יבין שאתם מתנועעים פה באטמוספירה בלי שם, ויקדם את התהליך.
גדעון סער: בתקופת ביניים יכולים לקבל את החלטת הרשם.
רוני בר-און: אולי הם לא ירצו.
יצחק לוי: מה שאני מבקש, שגם אם המפד"ל תערער, ועדת הכנסת תקבל את החלטת הרשם.
רוני בר-און: עד שתהיה הכרעה של בית המשפט, זה בסדר גמור.
יצחק לוי: אם כך, אנחנו מוכנים להסכים.
רוני בר-און: זה מקובל עליכם, חבר הכנסת אורלב?
רוני בר-און: טוב, אז נצביע על זה.
גדעון סער: אדוני היושב ראש, עם כל הכבוד למר אורלב ולמר לוי, אני לא עובד אצלם.
גדעון סער: לשאלה שעמדה בפנינו עמדתי הייתה כעמדת היועצת המשפטית.
גדעון סער: זה כמו הסיפור של המחנה הלאומי, היא הסבירה בדיוק, זה מאפיין זרם.
גדעון סער: זה לא שאתה אומר "מפלגה ציונית דתית" והיא מפלגה בתוך זרם, אתה מנכס זרם, זה שני דברים שונים.
גדעון סער: עובדה שכבר הייתה נסיגה והוצע לנו שם חדש.
גדעון סער: למה אנחנו חייבים בישיבה עכשיו – ולא משנה לי כרגע מה עמדתם – לתת תשובה על המקום לשם שנשלף תוך כדי הדיון?
גדעון סער: אני רוצה לחשוב, אני רוצה להתייעץ עם חבריי, אין פה שום דחיפות.
גדעון סער: הם בעצמם אומרים שרק ב-4 באפריל הפילוג הזה נכנס לתוקף.
גדעון סער: ה-4 באפריל זה זמן הפגרה, הכנסת לא תחזור מהפגרה עד אמצע מאי.
גדעון סער: אם הם משתגעים, אני לא חייב להשתגע בגללם.
גדעון סער: לי נראה שכל המחלוקות קצת מוקצנות, אבל יכול להיות שאני טועה ואתם בפרספקטיבה שלכם רואים את זה בצורה יותר מאוזנת.
גדעון סער: מבחינתי, עמדת הרשם – אני לא כובל את דעתי באופן טוטלי – היא אינדיקציה די טובה ללכת לדבר מסוים.
גדעון סער: אנחנו לא צריכים ללכת על התחייבות כזאת או אחרת, הלך הרוח פה ברור.
גדעון סער: אתה, אדוני היושב ראש, צריך להביא את זה כשהעניין יהיה בשל.
גדעון סער: להפך, אפשר לפנות כוועדת כנסת לרשם, אני לא צריך את הסכמת חבר הכנסת אורלב.
גדעון סער: אם הוא לא ייתן לי את הסכמתו ואחשוב שהחלטת הרשם סבירה, אקבל החלטה.
רוני בר-און: תודה רבה בשביל הדברים האלה.
רוני בר-און: אני חושב שזה מה שעשינו פה בחצי השעה האחרונה, אבל סיכמת את זה בהחלט בסדר.
אפי איתם: אני רוצה שהתמונה הכללית תהיה ברורה.
אפי איתם: הרב לוי ואני הלכנו להסדר כספי, ביקשנו ביזמתנו, אפילו בניגוד למה שהיועצת המשפטית חשבה כראוי, לדחות את ההתפלגות עד ה-4 באפריל כדי לא להפסיד כסף למפד"ל.
אפי איתם: אנחנו מוכנים להוסיף עוד תוספת של שם לצמד המילים "ציונות דתית", שכבר הייתה מפלגה שהשתמשה בו.
אפי איתם: אני גם חושב שיש הבדל גדול בין להגיד ש"ציונות דתית" מטעה לבין להפקיע את צמד המילים הזה כנכס של מפלגה.
אפי איתם: הנכס של המפד"ל זה השם שלה, המפד"ל.
אפי איתם: היא מחר תפקיע גם את החמד, ומחרתיים היא תפקיע את "עקיבא", את "אמונה", ולא יהיה סוף לדבר.
אפי איתם: לכן, אני רוצה שיהיה ברור, הרב לוי ואני באים לכאן בידיים נקיות.
שאול יהלום: לא נכון, את זה אל תגיד.
שאול יהלום: אתה יודע שזה לא נכון.
אפי איתם: אני רוצה שהוועדה תדע איזה צעדים עשינו לכשיבואו לדון בהמשך.
אפי איתם: אנחנו מוותרים על התפלגות היום, כי היום יהיה שם בכל מקרה, זמני או אחר, וההתפלגות על פי דין נכנסת לתוקף כרגע.
אפי איתם: אנחנו אומרים שלא רוצים להיות רעים, עוד 105,000 שקלים למפד"ל – ואנחנו עושים את זה ב-4 באפריל.
רוני בר-און: כל פעם שאתה מזכיר את זה אותי זה מרגיז עוד יותר.
רוני בר-און: אתם טובים על חשבון הציבור?
רוני בר-און: את מי זה מעניין?
אפי איתם: אנחנו טובים על חשבון ההגינות שלנו, אני רוצה שאנשים יידעו את זה.
אפי איתם: בסוף זה לא רק פוליטיקאים זה גם בני אדם, ולכן אנחנו עושים את הצעד הזה.
אפי איתם: אני חושב שלהפקיע את צמד המילים הזה לעולם ועד משימוש של מישהו אחר, כשלמפלגה יש את שמותיה, זה דבר שלא ייעשה.
רוני בר-און: הבנת שנטיית ליבנו היא להשאיר את ההכרעה הכואבת הזאת למי שמקבל משכורת בשביל זה, וזה רשם המפלגות.
שאול יהלום: מה היומרנות הזאת?
שאול יהלום: צמד בשוליים שקורא לעצמו ציונות דתית?
רוני בר-און: חבר הכנסת יהלום, אני קורא אותך לסדר פעם ראשונה.
אפי איתם: אם הוועדה מקבלת שלושה דברים: אל"ף, שההתפלגות מאושרת היום תחת שם שנציע, והיא תיכנס לתוקף ב-4 באפריל, ושהוועדה מקבלת שהכרעתו של רשם המפלגות, תהיה לה השפעה דומיננטית על שיקוליה של הוועדה בבואה להחליט על שם הסיעה.
אפי איתם: אם כל זה מקובל - - -
רוני בר-און: קיבלנו את זה בכפוף לזה שהשם שרשם המפלגות ייתן, אם תידרש בחינתו בבית המשפט, הכרעת בית המשפט תהיה סופית.
רוני בר-און: אם הרשם החליט לא נכון, גם אנחנו לא נאמץ דבר לא נכון.
אפי איתם: לזה הסכמתי.
זבולון אורלב: רציתי להעיר שמעולם לא רצה מפלגה לכנסת בשם "הציונות הדתית", מעולם גם לא הייתה סיעה בכנסת - - -
אפי איתם: מה זה מצ"ד?
זבולון אורלב: היא לא רצה לכנסת.
אפי איתם: היא נרשמה כמפלגה?
אפי איתם: מה כל הדיבורים האלה?
אפי איתם: זה היה ראשי תיבות.
אפי איתם: אדוני היושב ראש אנחנו מציעים שם זמני.
רוני בר-און: מה השם הזמני?
אפי איתם: השאלה היא אם כל הרישא של מה שאמרתי מוסכמת.
אפי איתם: אנחנו מבקשים שם זמני "התחברות".
רוני בר-און: ההצעה היא איפה כדלקמן.
רוני בר-און: חברי הכנסת אפי איתם וחבר הכנסת יצחק לוי מבקשים להתפלג מסיעת המפד"ל.
רוני בר-און: הפילוג ייכנס לתוקף - אפשר לעשות את זה ב-1 באפריל.
זבולון אורלב: ההסכמה בינינו היא 4 באפריל, אם אפשר.
ארבל אסטרחן: כמה שיותר מוקדם יותר טוב.
רוני בר-און: אני מבקש ב-1 באפריל, מה אכפת לכם?
רוני בר-און: ממילא אתם מקבלים את זה.
זבולון אורלב: אני חושש שה-1 באפריל יהווה קושי.
רוני בר-און: אומרת לך היועצת המשפטית שאין קושי.
ניסן סלומינסקי: כולם מסכימים על ה-3 באפריל.
רוני בר-און: מי זה כולם, אתה ואורלב?
רוני בר-און: המפד"ל ההיסטורית?
רוני בר-און: גם לנו יש פה מה להגיד.
רוני בר-און: עורכת הדין אסטרחן, מה את אומרת?
ארבל אסטרחן: שיהיה ב-3 באפריל, אבל שיהיה ברור שזה מונע את אישורה של ועדת הכנסת.
ארבל אסטרחן: לא יהיה כרגע שום דבר עד ה-3 באפריל.
ארבל אסטרחן: זה המועד שבו ועדת הכנסת מאשרת את זה, והמועד שבו יו"ר הוועדה חותם.
רוני בר-און: אתם מפריעים לי לנהל את הישיבה.
רוני בר-און: אנחנו יושבים פה, וכולם טורחים כדי שביניכם לא תהיה קטטה גלויה, ואתם לא מתאפקים אלא להתקוטט.
רוני בר-און: עורכת הדין אסטרחן, מה ההבדל בין ה-1 ובין ה-4?
ארבל אסטרחן: אין הבדל.
רוני בר-און: הפילוג ייכנס לתוקפו ב-4.4.2005.
רוני בר-און: השם הזמני שנבחר לסיעה המתפלגת: "התחברות".
רוני בר-און: הסיעה המתפלגת מבקשת לעצמה את השם "הציונות הדתית המתחדשת".
רוני בר-און: הסיעה המתפלגת והמפד"ל יסכימו בוועדת הכנסת לשם שיקבע רשם המפלגות.
רוני בר-און: באם תוגש השגה לערכאה משפטית על החלטת הרשם השם שיאושר בבית המשפט יוסכם על ידי הצדדים לצורך קביעתו כשם הסיעה על ידי ועדת הכנסת.
רוני בר-און: ועדת הכנסת תכונס לאלתר לצורך קביעת השם הקבוע מיד לאחר שתונח בפניה החלטת הרשם ו/או בית המשפט המוסמך.
רוני בר-און: מישהו מבקש להוסיף או לגרוע?
ארבל אסטרחן: רק לציין שההחלטה לא תיחתם על ידי יושב ראש ועדת הכנסת עד ה-4 באפריל.
ארבל אסטרחן: לא יישלח כרגע שום דבר לפרסום.
רוני בר-און: ההחלטה תיחתם, לצורך פרסומה ברשומות, רק לאחר כניסתה לתוקף.
יצחק לוי: אנחנו רוצים להודות לך.
רוני בר-און: מי בעד הצעת ההחלטה הזאת?
רוני בר-און: הצבעה בעד – 7 נגד – אין אושר
רוני בר-און: תודה, הצעת ההחלטה אושרה פה אחד.
רוני בר-און: בוקר טוב, אני מתכבד לפתוח את ישיבת ועדת הכנסת מספר 224.
רוני בר-און: על סדר היום קודם כל ערעורים על החלטת יו"ר הכנסת והסגנים שלא לאשר דחיפות הצעות לסדר היום.
רוני בר-און: ערעור ראשון של חבר הכנסת טיבי בנושא הכללת תרופות בסל בריאות.
רוני בר-און: מה עם הפתרון של ראש הממשלה?
רוני בר-און: יותר מפי שניים ממה שהציע הנדיב הידוע.
אחמד טיבי: קודם כל ההצעה שלי נדחתה עוד לפני שראש הממשלה העלה את הפתרון.
רוני בר-און: אני חושב שראש הממשלה קיבל את ההחלטה רק בגלל ההצעה שלך.
רוני בר-און: אלה 11 הצעות.
רוני בר-און: אתה עומד על הערעור, זה יכול לקחת שעה כשהעניין פטור הלכה למעשה.
נסים דהן: בשבוע הבא ידברו על זה כל השבוע.
אחמד טיבי: אני נענה לבקשת היו"ר.
רוני בר-און: חבר הכנסת אחמד טיבי, בהגינותו הרבה, כפי שהורגלנו בה בוועדה, שמע להצעתי ומושך את ערעורו, אני מאד מכבד אותו על כך ואין ספק שזה יועיל לו בערעורים הבאים שיגיש.
רוני בר-און: העניין השני, אני מבקש לפטור אותי מחובת הנחה לקריאה שנייה ושלישית להצעת חוק זאב ז'בוטינסקי (ציון זכרו ופועלו), התשס"ד-2004, שבאדיבותה ויעילותה של יושבת ראש ועדת החינוך התרבות והספורט עבר לפני פחות מרבע שעה בקריאה שנייה ושלישית בוועדת החינוך, ויהיה מוכן להעלאה היום או מחר.
רוני בר-און: אם זה מחר אני ממילא לא צריך, אבל ליתר ביטחון אני מבקש את הדבר הזה, דווקא היום, שהוא יום יא' באדר, יום תל-חי.
רוני בר-און: הצעה בעד: רוב נגד: אין נמנעים: אין התקבל הפטור מחובת הנחה
רוני בר-און: תודה רבה אני מאד מודה לכם.
זהבה גלאון: אחרי שהעברת לו אמרתי לו תל-חי, והוא לא ידע על מה אני מדברת.
רוני בר-און: למרות שיוסי שריד אומר שזה לא יום תל-חי אלא יום ביריה.
רוני בר-און: קביעת ועדות לדיון בהצעות החוק
רוני בר-און: אנחנו עוברים לנושא השני, קביעת ועדות לדיון, ויש לי בשורה לא כל כך טובה לחברות הכנסת זהבה גלאון ומלי פולישוק, אני לא בטוח שנעביר את ההצעות שלכם לוועדות משום שהתחייבתם שתקדמו את זה רק בתיאום עם הממשלה.
מל פולישוק-בלוך: זה כבר מתואם.
רוני בר-און: הממשלה לא תהיה ערוכה לקדם את זה לפני תום הפגרה, אז אני מבטיח לכם שבישיבה הראשונה שלאחר הפגרה החוקים שלכם יעברו.
מל פולישוק-בלוך: תעשה עכשיו את ההעברה.
רוני בר-און: מכיוון שאתן לא מרוויחות שום דבר מזה שזה ישכב במגירה שלי או במגירה של יו"ר הוועדה הספציפית במשך פגרת הקיץ, לא משנה איפה יעבור עליו ביעור חמץ, לעומת זה אתם עושים לי בלגן עם יו"ר הקואליציה, אז תקלו עלי.
מל פולישוק-בלוך: אין כאן שום בלגן, החוק הזה מתואם, הייתה לנו ישיבה בנושא הזה וזה מתואם עם כל הממשלה ואין מחלוקות.
רוני בר-און: אז למה זה בוער לך.
מל פולישוק-בלוך: קודם כל כי פיניתי את רבע השעה הזה אני לא רוצה לבזבז את זמני, ואני לא יודעת מה יהיה אחרי פסח.
רוני בר-און: אם יהיה דיון אני צריך לקורא לחבר הכנסת סער.
מל פולישוק-בלוך: בחודש וחצי של הפגרה אפשר גם לקיים דיונים.
רוני בר-און: זה מתואם עם הממשלה שזה לא יהיה בפסח.
מל פולישוק-בלוך: זה מתואם לגבי הנוסח לא על מועד.
רוני בר-און: אני צריך לקרוא לחבר הכנסת סער או שאני מבטיח לך שהנושא הראשון על סדר היום ביום העבודה הראשון של הכנסת ב- 15 במאי ומצידי את יכולה לתאם עם יו"ר הוועדה שאליה את מייעדת את החוק שיקבע לרבע שעה אחר כך לדיון.
מל פולישוק-בלוך: למה אי אפשר להחליט עכשיו לאיזה ועדה זה הולך.
רוני בר-און: מכיוון שהבטחתי ליו"ר הקואליציה ואמרתי לו שאני אצליח כנראה לשכנע אתכן, מכיוון שאני נאלץ להודות בכישלוני לשכנע אתכם אז אני מבקש או לחכות לו או לוותר ולתת לי את זה כהישג שאני אוכל להגיד ששכנעתי מישהו.
זהבה גלאון: אנחנו רוצות למעמד האישה.
שאול יהלום: זה לא שייך למעמד האישה זה שייך לוועדת עבודה.
זהבה גלאון: יש לך בכלל זמן לדון על ההצעות האלה?
רוני בר-און: חבל על הויכוח, אתן מסכימות?
רוני בר-און: אם אתן מסכימות אז לא לקרוא לחבר הכנסת גדעון סער.
רוני בר-און: סעיפים 2, 3, 4 יידונו בישיבה הראשונה של ועדת הכנסת מיד לאחר פגרת הפסח.
רוני בר-און: אנחנו דנים בהצעת חוק כלי ירייה (תיקון-חובת דיווח) של חברת הכנסת אתי לבני.
רוני בר-און: חברת הכנסת לא נמצאת פה, נשמעו הצעות להעביר את לוועדת פנים ואיכות הסביבה או לוועדת קידום מעמד האישה.
רוני בר-און: חוק כלי ירייה לוועדה למעמד האישה?
רחל כהן: זה לא כלי ירייה, זה דיווח עובד סוציאלי על נשק.
רוני בר-און: מה זה שייך למעמד האישה?
רחל כהן: זה קשור לרצח נשים.
שאול יהלום: גברים לא נרצחים?
עמרי שרון: כשמדובר בכלי ירייה, כל מה שקשור בדיווח זה משרד הפנים, לא יעזור כלום.
עמרי שרון: אם כל הצורך להגן על נשים מעמדן ובריאותן, זה צריך להיות בוועדת הפנים אחרת זה ממש לסבך את זה.
רוני בר-און: הצבעה בעד: רוב נגד: אין פה אחד עבר לוועדת הפנים.
רוני בר-און: הנושא הבא זה הצעת חוק הכשרות המשפטית (תיקון-הסמכה לתרומת איברים לאחר המוות על ידי קטינים), התשס"ה-2005 של חבר הכנסת אילן שלגי וקבוצת חברי כנסת פ/3105.
רוני בר-און: ההצעות הן או לוועדת העבודה והרווחה או לוועדת החוקה.
רוני בר-און: שרת המשפטים תומכת בתנאי שהמציעים ימתינו להצעת חוק ממשלתית באותו עניין.
רוני בר-און: גם את זה לעכב?
שאול יהלום: לא, זה כבר אצלי.
רוני בר-און: גם את זה אנחנו מעכבים.
רוני בר-און: אתה לא המציע.
שאול יהלום: החוק נמצא אצלי
רוני בר-און: הוא לא אצלך, וגם לא יהיה אצלך.
עמרי שרון: זה לא החוק על תרומת איברים עצמה.
שאול יהלום: זה החוק שמדברים עליו.
רוני בר-און: הסיכום של יו"ר הכנסת ראובן ריבלין היה שיש לנו שתי הצעות ולכן יועבר העניין לוועדת הכנסת שתכריע בעניין, כל אחד יביא את נימוקיו ובא לציון גואל.
רוני בר-און: לא נקיים על זה דיון כי חבר הכנסת שלגי לא נמצא כאן ואין לי את עמדת מיכאל איתן.
שאול יהלום: אתה לא יכול לבזבז את זמננו, אני מפנה שעה, מבטל ישיבה משום שזה מופיע על סדר היום.
רוני בר-און: אני מתנצל בפני יו"ר ועדת העבודה והרווחה.
שאול יהלום: תתנצל בפני אלה שלא הגיעו ותחליט.
רוני בר-און: מה דעתך חברת הכנסת גלאון?
זהבה גלאון: אני מתנצלת שאני לא מכירה את העניין.
רוני בר-און: מכיוון שאני מכיר את דעתו של חבר הכנסת פרוש על דעתו בתרומת איברים אני לא אשאל אותו מה דעתו על החוק.
רוני בר-און: אם אני אשאל אותו איפה החוק הזה צריך להיות נידון הוא יגיד מילה שהוא אחר כך יצטער עליה.
זהבה גלאון: החוק צריך להיות נדון בוועדת העבודה והרווחה, אין לי בכלל דילמה על העניין הזה.
עמרי שרון: אבל זה לא החוק של השתלת איברים אלא הוא מדבר על מי כשיר לתרום, מאיזה גיל, 16 או 17.
שאול יהלום: זה בדיוק מה שאנחנו דנים בהצעת החוק הממשלתית.
זהבה גלאון: בהצעה הכוללת של משרד הבריאות על השתלת איברים יש כל מיני סעיפים, זה לא הגיוני אחרת.
רוני בר-און: אם יש לך סיכוי לקבל את זה , זה רק אחרי שנשמע את חבר הכנסת מיכאל איתן.
שאול יהלום: אז תזמין אותו.
שאול יהלום: אני אבקש ממך להעביר אלי אלא אם כן יהיה ערעור.
שאול יהלום: השר שנוגע לעניין מבקש להעביר אלי, אז מה הבעיה.
שאול יהלום: אתה תמיד מדבר על זמנה של הכנסת, ביטלתי ועדה כדי להופיע כאן.
רוני בר-און: יו"ר ועדת העבודה והרווחה מלין בצדק שקבענו היום את הדיון על הצעת חוק הכשרות המשפטית והאפוטרופוסות (תיקון-הסמכה לתרומת איברים לאחר המוות על ידי קטינים), של חבר הכנסת אילן שלגי, שלא אשאל אותו מה הוא רוצה כי הוא לא היה פה בזמן.
רוני בר-און: במליאה אמרת שאתה רוצה לוועדת חוקה וחבר הכנסת יהלום ביקש לוועדת עבודה ורווחה ויו"ר הכנסת אמר שנכריע בזה.
רוני בר-און: ביקשתי לדחות את זה עד שתבוא, אומרת היועצת המשפטית שזה ענייני כשרות משפטית ואפוטרופוסות ועניינם של אלה הוא בוועדת חוקה חוק ומשפט.
רוני בר-און: אומר חבר הכנסת יהלום שמדובר בתרומת איברים ועניינם של אלה בוועדת עבודה ורווחה, פה גדר המחלוקת.
שאול יהלום: אני עוסק בוועדה עכשיו בהצעת חוק ממשלתית על עניין ההשתלות, ההצעה עוסקת במי יכול להשתיל מה מותר להשתיל, זו הצעת חוק ממשלתית שהועברה על ידי משרד הבריאות וזו כבר ישיבה רביעית או חמישית לה.
שאול יהלום: החוק הזה עם קטינים, יש סעיף דומה בוועדה וזה חלק מהעניין ולא יכול להיות ששתי ועדות ידונו בזה.
שאול יהלום: שר הבריאות - - -
רוני בר-און: הנקודה ברורה כששר הבריאות מדבר על השתלות ברור שהוא מדבר על ועדת עבודה ורווחה מכיוון שפה מדובר על סמכות ליטול איברים מקטינים, שזה עניין של כשרות משפטית ואפוטרופוסות.
רוני בר-און: הלו"ז של הדיון הוא לא לו"ז של השתלות אלא לו"ז של כשרות ואפוטרופוסות.
מיכאל איתן: כל חוק הכשרות כולו נוגע לכל הנושאים שלא קשורים לוועדת החוקה.
מיכאל איתן: גם לחתום על הלוואה בבנק זה ועדת כספים וגם להצטרף לעמותה זה ועדת הפנים.
מיכאל איתן: כל חוק הכשרות כולו, אין בו שום סעיף שנוגע לוועדת חוקה, זה אבסורד.
מיכאל איתן: לפעמים הייעוץ המשפטי אומר שזה יכול להיות פה או פה, בעניין הזה הוא אומר חד משמעי.
זהבה גלאון: אם חבר הכנסת גדעון סער הגיע אני רוצה רביזיה.
רוני בר-און: אל תשגעו אותי
אילן שלגי: קודם כל אני רוצה להבהיר שלא מדובר בנטילת איברים מקטין אלא בזכותו לחתום, כי ההצעה גם אומרת שאם חלילה הוא ימות לפני גיל 18, יהיה צורך בהסכמת הוריו לתרומה עצמה.
אילן שלגי: החוק מדבר על כשרות, ואני סבור שמקומו בוועדת חוקה.
רוני בר-און: הצבעה בעד: 5 נגד: 2 הוחלט להעביר לוועדת חוקה.
רוני בר-און: קביעת ועדה לדיון בהצעה לסדר היום בנושא: "השימוש בתחבולות ובתכסיסים על ידי לשכת ראש הממשלה כנגד מתיישבי גוש קטיף"- של חבר הכנסת צבי הנדל.
רוני בר-און: הנושא הבא הוא קביעת ועדה לדיון בהצעה לסדר היום השימוש בתחבולות ובתכסיסים על ידי לשכת ראש הממשלה כנגד מתיישבי גוש קטיף, של חבר הכנסת צבי הנדל.
רוני בר-און: לאן אתה רוצה את זה?
אליעזר כהן: אני מחליף את חבר הכנסת הנדל ומבקש להעביר את זה לוועדה לביקורת המדינה.
רוני בר-און: ביקורת המדינה?
רוני בר-און: אני מציע לוועדה לקידום מעמד האישה.
אליעזר כהן: אני רציני.
רוני בר-און: גם אני רציני, חבר הכנסת שטרית הציע ועדת חוץ וביטחון וזה נראה לי כבד מידי לוועדת חוץ וביטחון.
גדעון סער: לדעתי ועדת חוקה חוק ומשפט.
גדעון סער: הצבעה בעד חוקה: רוב בעד ועדת ביקורת המדינה: 2 עבר לוועדת חוקה.
רוני בר-און: אני מזכיר לחברי ועדת הכנסת שב- 11:30 פתיחת דיון פורמאלית בעניינו של חבר הכנסת גורולובסקי בנושא הסרת החסינות.
גדעון סער: אני רוצה להודיע שאת חבר הכנסת עמרי שרון יחליף בדיון אהוד יתום.
גדעון סער: האם אני צריך עד פתח הדיון להודיע על כל המחליפים?
רוני בר-און: לטעמי, עד הישיבה המהותית הראשונה.
גדעון סער: לדעתי אני אודיע לפחות על עוד מחליף אחד מקום חבר הכנסת גורולובסקי.
רוני בר-און: תודה רבה לכולם הישיבה נעולה.
רוני בר-און: במסגרת שונות יש בקשה של חבר הכנסת גורלובסקי לפטור אותו מחובת הנחה מוקדמת על שולחן הכנסת לקריאה שנייה ושלישית של הצעת חוק, שתיקון טכני קטן שלה יעבור בתוך חצי שעה בוועדת הפנים.